Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1994. évi I. törvény 3. §-ával összhangban — a rendelet
Paragraph Index: 194

8. Vízellátás 8.1. Megfelelõ ivóvízellátásnak kell rendelkezésre állnia az ivóvíz minõségi követelményeirõl és az ellenõrzés rendjérõl szóló külön jogszabálynak megfelelõen. Mindannyiszor ezt az ivóvizet kell használni, amikor az élelmiszerek szennyezõdésmentességének biztosítása a cél. 8.2. Ahol szükséges, a jeget olyan vízbõl kell készíteni, amely megfelel az ivóvíz minõségi követelményeirõl és az ellenõrzés rendjérõl szóló külön jogszabályban foglalt elõírásoknak. Mindannyiszor ezt a jeget kell használni, amikor az élelmiszerek szennyezõdésmentességének biztosítása a cél. A jeget olyan körülmények között kell készíteni, kezelni és tárolni, hogy mindenfajta szennyezõdéstõl mentes legyen. 8.3. Az élelmiszerekkel közvetlenül kapcsolatba kerülõ gõz nem tartalmazhat olyan anyagot, amely veszélyes lehet az egészségre vagy szennyezheti a terméket. 8.4. A nem ivóvíz minõségû vizet, amit élelmiszerrel sem közvetlenül, sem közvetve nem érintkezõ gõz fejlesztésére, hûtésre, tûzoltásra és más hasonló, nem az élelmiszerekkel kapcsolatos célokra használnak, elkülönített és eltérõ színezéssel, maradandó módon megjelölt, „Nem ivóvíz” felirattal ellátott rendszerben kell tárolni és vezetni, aminek nincs semmilyen kapcsolata az ivóvízrendszerrel és semmilyen lehetõség sincs arra, hogy abba bekerülhessen. 8.5.1. A vízszolgáltató berendezés telepítésénél, üzemeltetésénél az építésügyi, vízügyi és környezetvédelmi elõírásokon túl meg kell tartani a közegészségügyi hatóság eseti elõírásait is. 8.5.2. Az ivóvizet szolgáltató rendszer védelmére — ahol visszaszívás veszélye fennáll — visszaszívást megakadályozó berendezést kell alkalmazni. 8.6.1. Takarításhoz, az eszközök tisztításához, fertõtlenítéséhez csak ivóvíz minõségû vizet szabad használni. 8.6.2. Növényi nyersanyagok elõmosásához olyan, egyszer már felhasznált (úgynevezett visszaforgatott) vizet is fel lehet használni, amelyet elõzõleg tiszta termék szállításához használtak fel. Az ilyen felhasználáshoz az intézet engedélye szükséges. 8.6.3. Növényi terméket elõállító létesítményekben a nyersoldalon a takarításhoz ipari víz is felhasználható. 8.7. Az ivóvíz minõségû vizet az ivóvíz minõségi követelményeirõl és az ellenõrzés rendjérõl szóló külön jogszabályban elõírtak szerint vizsgálni kell, azon túl:

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes